
"…Sclaviam devastaverunt..." III. Ottó politikája az elbai szlávokkal szemben

Kulcsszavak: III. Ottó; elbai szlávok; hadtörténelem; Thietmar; Brémai Ádám
III. Ottónak már uralkodása első évében meg kellett küzdenie az elbai szlávok 983. évi lázadásával. Dinasztiája, már több évtizede folytatott hadjáratokat az Elbán túlra és mindeddig sikeresnek bizonyult a térségre irányuló térítési és integrációs törekvés. Azonban ezzel a lázadással az elődjei által elért sikereket egy év alatt eltörölték a lázadók.
Legalábbis ezt a narratívát olvashatjuk ki a korabeli források szemszögéből és az eddig összegyülemlett szakirodalomból. Azonban felmerül a kérdés, hogy mennyire állja meg a helyét ez az álláspont. Kutatásom célja, hogy a források újbóli értelmezésével megállapítsam az Elba vidékének dinamikáját III. Ottó uralkodása során. Továbbá szeretném kipótolni azt a hézagot, melyet a szakirodalom tanulmányozása során tapasztaltam, miszerint a 983. évi lázadást követő hadi eseményeket csak ritkán említik, valamint összességében még nem értelmezték azoknak jelentését.
Kutatásom során négy narratív forrás elemzésén keresztül arra a következtetésre jutottam, hogy az eddig felállított kép, miszerint ez a lázadás a német uralom és a keresztény egyház egyetemleges lerázása lett volna, nem állja meg a helyét. Valamint ezt a III. Ottó uralkodása során vezetett hadjáratok is igazolják.



